Levuka

Levuka estas malgranda urbo sur la insulo Ovalau, kiu estas parto de la fiĝia insularo.

La urbo estas ne nur la administra centro de la provinco Lomaiviti, sed ankaŭ la ĉefurbo de la Orienta Divizio. Levuka estis la ĉefurbo de la brita kronkolonio Fiĝioj ĝis 1882. Kun 4 397 loĝantoj laŭ la censo de 2007, Levuka estas la plej granda setlejo en la Orienta Divizio.

Levuka estis fondita en 1820 fare de eŭropaj setlantoj kaj komercistoj. Levuka estas konsiderata la unua moderna urbo de Fiĝioj kaj fariĝis grava haveno kaj komerca centro.  La blankula loĝantaro en la fruaj tagoj estis miksaĵo de aventuristoj, misiistoj, komercistoj, ŝipkonstruistoj kaj spekulistoj.

La urbo estis deklarita Monda Heredaĵo de Unesko en junio 2013 kiel "elstara ekzemplo de pacifika havenurbo de la fino de la 19-a jarcento". 

 Referencoj 

 Eksteraj ligiloj 

 Levuka Fiji

Kategorio:Mondaj heredaĵoj en Oceanio
Kategorio:Loĝlokoj de la Fiĝioj
Kategorio:Iamaj ĉefurboj